google/wiki40b huggingface dataset:
Hjernerystelse

Senfølger av hjernerystelse

Senfølger (såkalt postcommotiosyndrom) oppstår hos cirka 15 prosent av de som får hjernerystelse. Senfølgene opptrer typisk som hukommelsesproblemer, konsentransjonsvansker, tretthet, irritabilitet, svimmelhet og hodepine. Søvnløshet, senket toleranse for stress, alkohol og følelsesmessige belastninger er også vanlig.
I Norge gir Sunnaas sykehus og Spesialsykehuset for rehabilitering (SSR) i Kristiansand (tidligere Kongsgård sykehus)  behandling til pasienter med senfølger etter hjernerystelse.
Tanka

Tanka (蜑家) eller danjia er en kinesisk folkegruppe som tradisjonelt har bodd på båter (sampaner eller djunker) eller i landsbyer med pang uk-hus – styltehus. Deres kjerneområder er langs kystene av de kinesiske provinser Guangdong, Guangxi, Fujian, Zhejiang, Hainan, i Hongkong og Macao, og i Vietnam. 
Selv om de fleste etter hvert er bosatt på land, er det fortsatt endel av den eldre generasjon som foretrekker å bo på sine gamle sampaner og livnærer seg som fiskere.
De få tankaer som holder til i Vietnam kalles der dan.
Til å begynne med var tankaene en ikkekinesisk gruppe, men den ble med tiden sinifisert. Under Qing-dynastiet ble de offisielt klassifisert som gemene og ikke gitt adgang til en rekke yrker, de var for eksempel utelukket som kandidater til den keiserlige embedsmannseksamen. Yongzheng-keiseren opphevet en rekke diskriminerende bewstemmelser mot dem i edikter gitt mellom 1723 og 1731. De livnærte seg stort sett som fiskere, og konsentrerte sine båter i visse bukter langs kysten.
Mark Sykes

Biografi

Mark Sykes bodde sine tidlige leveår dels i London, dels i Sledmere House i East Riding of Yorkshire.
Sykes deltok 1899-1902 i boerkrigen. Han var 1905-7 honorær attaché i Konstantinopel og foretok disse år vidstrakte reiser i de asiatiske deler av Det osmanske rike, og da skulle han blant annet kartlegge det nordvestre Mesopotamia. Fra 1911 satt han som representant i det britiske underhus for det konservative parti. Han ble god venn med Hugh Cecil, som også var parlamentsmedlem, og ble kjent med F. E. Smith og Hilaire Belloc. Sykes var også venn av Aubrey Herbert, en engelskmann med store innflytelse i midtøstenanliggender, og ble kjent med Gertrude Bell, en pro-arabisk rådgiver for Foreign Office. Sykes ble aldri så helhjertet en talsmann for arabernes sak som Bell og hennes venner T. E. Lawrence og Percy Cox. Hans sympatier og interesser var ikke bare med araberne, men også områdets armenere, jøder og tyrkere. 
Han ble baronet ved farens død i 1913.
Sykes oppsatte under første verdenskrig en bataljon frivillige og virket som britisk emissær en tid i Kaukasus og deretter i Mesopotamia og Kurdistan. Den britiske krigsminister Herbert Kitchener fikk ham med i Bunsenkomiteen, som skulle utarbeide anbefalinger angjeldende Midtøsten. Sykes ble snart komiteens dominerende personlighet. Det var Sykes og hans folk som gjenopplivet gamle greske og romerske navn for flere regioner i Midtøsten. Det gjaldt navnevalg som for eksempel Syria, Palestina, Irak og Mesopotamia. 
Sykes ble i 1916 benyttet ved Storbritannias hemmelige forhandlinger med Frankrike om oppdelning av Tyrkias syriske og mesopotamiske besittelser og inngikk om dette i mai samme år med den franske diplomaten Picot den etter dem oppkalte Sykes-Picot-avtalen. 
Avtalen ble ikke offentliggjort før etter at bolsjevikene åpnet tsartidens russiske arkiver. Avsløringen av inneholdet ble publisert først i Izvestija og Pravda den 23. november 1917. Noen dager senere ble avtaleteksten gjengitt i The Manchester Guardian. For de involverte partene var avsløringen pinlig og skapte økende misstemning mellom partene og araberne. Britene hadde lovet eller i det minste forespeilet araberne en selvstendig arabisk statsdannelse, hvis de gjorde opprør mot tyrkerne. Støtte til dette fikk de blant andre av obersten T. E. Lawrence.
Historieforskningen tyder på at Sykes influerte utformingen av Balfourerklæringen av 2. november 1917. Den sa at den britiske regjering var velvillig overfor en opprettelse i Palestina av et nasjonalt hjem for det jødiske folk.

Død, begravelse, ekshumering

Sykes døde i relativt ung alder i 1919 i Hotel Lotti i Paris av spanskesyken. Til tross for at han var katolikk, ble han begravet anglikansk. Hans levninger ble i 2008 ekshumert i den medisinske forsknings øyemed, som ledd av bestrebelsene for å kunne håndtere en slik pandemi (basert på viruset H1N1) i fremtiden.
Mike Jensen

Brøndby IF

Mike Jensen spilte i en lengre periode på Brøndbys andrelag, men fikk etterhvert plass på førstelaget, der han scoret sitt første mål i UEFA-cupens andre kvalifiseringsrunde på hjemmebane i 4-0-seieren over Flora Tallinn høsten 2006. Han var i Superligaen 2008 utlånt til Malmö FF.
Han fikk sitt gjennombrudd i Brøndby i sesongen 2009-10, med den tidligere landslagsspilleren Kent Nielsen, og senere Mikes far Henrik Jensen som trener.

Rosenborg

Den 6. februar 2013 skrev Mike Jensen under på en fireårig kontrakt med Rosenborg på en fri transfer. Han skåret Rosenborgs mål i åpningskampen i Tippeligaen 2013, hvor de vant 1-0 over Odd.
I sesongen 2015 var Jensen med på å vinne både Tippeligaen og Cupfinalen. Jensen ble av NISO kåret til årets spiller etter 2015-sesongen.
Den 29. januar 2016 tok Jensen over kapteinsbindet i Rosenborg. 16. august 2016 skrev han ny kontrakt ut 2021 med Rosenborg. Jensen ble av Norges Fotballforbund i samarbeid med Norsk Toppfotball kåret til beste midtbanespiller og beste spiller i Tippeligaen 2016. (Kåringen var tidligere kjent som Kniksenprisen.) Jensen ble også «Årets spiller» som best på VG-børsen i 2016.
I sesongen 2016 var han med å vinne både Tippeligaen og Cupfinalen.
29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien.
I sesongen 2018 var han med å vinne Eliteserien og Cupfinalen. Han scoret også 1 mål i cupfinalen.

Landslaget

Han ble tatt ut i Danmarks bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Werner Naumann

Før og under Det tredje rikes tid

Naumann studerte politisk økonomi og gikk inn i NSDAP allerede i 1928. I 1933 ble han utnevnt til leder for en SS-brigade. I 1938 ble han personlig rådgiver for Joseph Goebbels og i 1942 en av Goebbels' nestledere. Han var også i kretsen rundt Heinrich Himmler i det såkalte Freundeskreis Reichsführer SS og tjenestegjorde ved flere anledninger i Leibstandarte-SS Adolf Hitler under andre verdenskrig.
Mot Hitlers vilje og testament sluttet han seg ikke til Karl Dönitz i Flensburg etter å ha flyktet fra Førerbunkeren 1. mai 1945. I stedet gikk han i dekning i Sør-Tyskland.

Etterkrigstiden

Fram til 1949 og gikk i murerlære. I 1950 begynte han i det tysk-belgiske firmaet Import-Export-Firma Cominbel i Düsseldorf, som ble ledet av Herbert Lucht, den tidligere Wehrmacht-propagandakontoret i Paris. Han bodee i Villa Luchts, hvis telefon ble avlyttet i ærendet Naumann. Lucht hørte ett av knutepunktene i den nasjonalsosialistiske nettverk i partiet  FDP.
Det dannet seg en gruppe rundt Naumann, kalt Düsseldorfer Kreis, som blant andre også inkluderte Werner Best som under krigen hadde vært riksfullmektig i Danmark, og en av Reinhard Heydrichs stedfortredere i RSHA.
Naumann ble arrestert av British Army i 1953 og anklaget for å være leder av en nynazistisk gruppe som prøvde å infiltere vesttyske politiske partier, men ble løslatt etter syv måneder i varetekt. Han ble senere direktør i metallurgifirmaet Busch-Jaeger Metallwerk GmbH i Lüdenscheid, eid av Goebbels' stesønn Harald Quandt.
Særlig gjennom Paul Hausser hadde han kontakt med veteranorganisasjonen HIAG, som arbeidet for rehabilitering og Waffen-SS-veteranenes status. Videre var han sentral i Deutsche Reichspartei i Niedersachsen før han flyttet til Lüdenscheid.
Emmabuntüs

Emmabuntüs, av Emmaüs og Ubuntu, er en Linux-distribusjon som er basert på Ubuntu og nå Debian. 
Distribusjonen er konstruert for datamaskiner donert av humanitære organisasjoner, deriblant Emmaüs.
Første versjon ble lansert i mai 2011. Siste versjon er 3.1.2 som ble lansert 12. oktober 2015.
INS «Delhi» (D61)

Task Force Europe 2009

I mai-juli 2009 ledet INS «Delhi» den indiske marinens task force på utplassering i Europa. I løpet av denne utplasseringen deltok innsatsstyrken i fellesøvelser med Royal Navy og den franske marinen. Øvelse Konkan-09 med Royal Navy ble gjennomført utenfor kysten av Storbritannia. Øvelse Varuna 2009 med den franske marinen fant sted utenfor kysten av Frankrike.
Divertikler

Divertikler er små utposninger i fordøyelsessystemet.
Årsaken til dannelsen av divertikler er ukjent, og det er ikke bekreftet at fiberfattig kost kan forverre tendensen. Divertikler oppstår vanligst i tykktarmen, men kan også finnes i spiserøret, magesekken og tynntarmen. Betennelse i divertiklene kalles divertikulitt.
Bill Bixby

Bakgrunn

Bixby studerte ved University of California, Berkeley der han sluttet seg til brorskapet Phi Delta Theta. Med bare fire studiepoeng og en lavere grad, droppet Bixby ut av skolen og meldte seg til United States Marine Corps etter å ha blitt innkalt til det amerikanske militæret under Koreakrigen. Bixby gjennomførte sin militære tjeneste i marinen og ble dimittert i nåde.

Skuespiller

Bill Bixby flyttet deretter til Hollywood, hvor han hadde en rekke strøjobber som inkluderte pikkolo og badevakt før han begynte som modell. Bixby sin karriere som skuespiller strakk over tre tiår, han dukket opp på teater, i filmer og i TV-serier. Bixby er best kjent for sin rolle som Tim O'Hara i situasjonskomedien My Favorite Martian på CBS og som Dr. David Banner i dramaserien The Incredible Hulk som også ble sendt på CBS. 
I 1973, spilte Bixby i TV-serien The Magician. Serien ble godt likt blant publikum, men den varte bare en sesong, trolig på grunn av en store streiken blant manusforfatterne i Hollywood i 1973, og seriens høye produksjonskostnader. Bixby`s far døde av hjerteinfarkt i 1971, en måned før Bill sitt første bryllup. Farens aske ble spredt i Stillehavet like utenfor kysten av øya Maui. 
Bixby var gift tre ganger. Hans første ekteskap var med skuespillerinnen Brenda Benet. De giftet seg 4. juli 1971. 
Benet fødte deres sønn Christopher 25. september 1974. Den 1. mars 1981, døde Bixby sin seks år gamle sønn Christopher plutselig av en sjelden infeksjon i halsen. Hans aske ble spredt i Stillehavet, i nærheten av Maui, som hans bestefars aske ble. Hans kone Benet begikk selvmord 7. april 1982. I 1989 møtte Bixby sin fremtidige andre kone Laura Michaels. Paret giftet seg et år senere på Hawaii. Tidlig i 1991 ble Bixby diagnostisert med prostatakreft og han gjennomgikk omfattende behandling for dette. Paret ble skilt senere samme år. 
Sent i 1992 introduserte venner ham for kunstneren Judith Kliban, enke etter B. Kliban, en tegneserieskaper som hadde dødd av emboli i lungene. Bixby giftet seg med Judith i slutten av 1993, bare seks uker før han kollapset på settet til Blossom. 
Tidlig i 1993, etter ryktene hadde begynt å sirkulere om hans stadig sviktende helse gikk Bixby offentlig ut med sykdommen sin og hadde i denne forbindelse flere gjesteopptredener i show som for eksempel Entertainment Tonight, The Today Show, og Good Morning America. Bixby døde i november 1993, seks dager etter at hans siste opptreden hos Blossom, av komplikasjoner i Century City, California. Hans kone og en annen venn av skuespilleren, Dick Martin, var ved hans side da han døde.
Pantoporia

Utseende

Ganske små, bredvingede, oftest svarte og lyse sommerfugler. Vingenes overside er vanligvis svart eller mørkbrun med blekgule til oransje striper eller flekker, undersidens grunnfarge brunlig.
De lyse stripene er jevntover mørkere og mer gulaktige enn hos slekten Neptis.

Levevis

Larvene lever på busker og trær i erteblomstfamilien (Fabaceae).
Disse sommerfuglene lever i skog, særlig regnskog.

Utbredelse

Slekten er utbredt i Sørøst-Asia, fra India i vest til Australia i øst.
Hot Club Records

Vintage Guitar Serien

Ble etablert i 1988 som subdivisjon av Hot Club Records, og det er hittil utgitt ca. 300forskjellige Djangorelaterte plater i denne serien, som gjør det til verdens mest omfattende plateserie for stringswing. Alle de store musikerne i genren har plater her: Bireli Lagrene, Matelo Ferré, Baro Ferré, Joseph Reinhardt, Stochelo Rosenberg, Robert Normann, Angelo Debarre, Jimmy Rosenberg, Andreas Öberg, Jon Larsen, Florin Niculescu, m. fl.

Zonic Entertainment

Etablert i 2006 som en subdivisjon av Hot Club Records, spesialisert på musikk inspirert av Frank Zappa. Et resultat av Jon Larsens interesse for komponisten Zappa, og en rekke av Zappa's gamle medmusikanter er nå involvert i prosjekter på Zonic labelen: Tommy Mars, Bruce Fowler, Jimmy Carl Black, Arthur Barrow, Bunk Gardner, Don Preston,Vinni Colaiuta, m. fl

Den Gyldne Banan

Kunstbokforlaget DGB – Den Gyldne Banan – ble startet som en avdeling av Hot Club Records i 2008, og første utgivelse kom i 2009: boka Maler i solnedgang handler om Jon Larsen.
Fornemmelse for mord

Kritikk mot serien

I en episode av fra 2003 mente såkalte klarsynte at en mann tilknyttet kirken i Risør var drapsmannen til Marianne Rugaas Knudsens. Følgen ble at en navngitt mann på folkemunne ble pekt ut som Mariannes drapsmann (Marianne-saken fra 1981).
Det ble også reaksjoner da programmet samme år brukte synske for å forsøke å oppklare Orderud-saken. Flere av familiemedlemmene reagerte skarpt på episoden.
Det ble også bråk da den påstått klarsynte kvinnen Lena Ranehag tok opp saken om bildrapet på Marita Ona der hun utpekte en tobarnsmor som den skyldige sjåføren. Den utpekte kvinnen ble innkalt til vitneavhør og sjekket ut av saken, men vurderte søksmål mot TVNorge. Saken gikk til PFU som i 2005 dømte TVNorge og fastslo at de hadde gått uakseptabelt langt.
Det kom også kritikk fra politihold. Arne Huuse uttalte blant annet at «Disse rådene har null verdi for en etterforskning. Det kommer en mengde tips fra synske, men jeg har aldri sett at de har bidratt med noe som helst i en etterforskning».
Kostanaj

Kostanaj, tidligere kjent som Kustanaj (russisk: Кустанай, inntil 1997) og Nikolayevsk (russisk: Николаевск, inntil 1895) er en by som ligger nord i Kasakhstan ved elven Tobol. Byen har 223 600 innbyggere. Kostanay er hovedstad i Kostanaj oblast.
Tobelteløper

Beskrivelse

Tobelteløper måler cirka 20–24 cm og veier typisk 69–104 g. Fjærdrakten er mattbrun, mørkere på oversiden og lysere på buksiden, med er karakteristisk fjærmønster på issen og ryggsiden og to karakteristiske sorte ringer rund øvre del av brystet (mot halsen). Øynene er store og sorte, nebbet nærmest sort og karakteristisk nedoverkrummet, og de undere ekstremitetene lange og tilpasset hurtige forflytninger på bakken.

Atferd

Arten blir hovedsakelig regnet som en standfugl og tilbringer det meste av tiden på bakken, der den stort sett er natt- og skumringsaktiv. Den er meget hurtig til bens. Den eter insekter, spesielt termitter (av arten Hodotermes mossambicus). Føden fanges gjennom at fuglen løper hurtig etter byttet og snapper det med nebbet. Den graver aldri etter bytter. I Sør-Afrika har arten blitt observert sammen med ørehund (Otocyon megalotis).

Taksonomi

S. africanus (tobelteløper) og Rhinoptilus cinctus (fagerløper) har noen ganger blitt samlet i slekten Hemerodromus.

Noter

Fugler fra Tanzania har av og til blir skilt ut fra S. a. gracilis som rasen S. a. illustris, men dette støttes ikke av HBW Alive.
Det har også blitt beskrevet en underart under betegnelsen S. a. sharpei, men denne er synonym med nominatformen.
Rumacon

Utseende

Middelsstore, spinkle, lyst gråbrune trebukker. Kroppsformen er ganske langstrakt.

Utbredelse

Slekten er utbredt i det sørlige Sør-Amerika (sørlige Brasil, Bolivia, Paraguay, Argentina).
Capitijubatus

Utseende

Middelsstore (10 - 12 millimeter), lange og smale, blanke, mørke praktbiller. Hodet har et spisst "horn" innefor hvert fasettøye. Pornotum er bredt og trapesformet, dekkvingene litt innsnevrede i midten.

Utbredelse

Slekten er kjent fra Sør-Afrika og Zimbabwe.
Somalia under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Hildre gravplass

Hildre gravplass er en gravlund på Hildrestranda i Haram kommune i Møre og Romsdal. Den ble anlagt som hjelpekirkegård i 1907. Senere er Hildre kirke (opprinnelig Hildre kapell) oppført noen hundre meter lenger nordøst. Gravplassen ble utvidet i 1936 og 1980.
NM i halvmaraton 2016

NM i halvmaraton 2016 ble arrangert 3. september 2016, som en del av Trondheim Maraton i Trondheim.
Det ble konkurrert i to NM-klasser; senior og U23.
Ripz tv

Ripz tv var en lokal-tv-kanal i Moss, Rygge og deler av Råde som sendte lokal-tv-innhold i perioden fra mai 2004 til september 2005. Kanalen ble distribuert på Get (tidligere UPC) og FAALs kabelnettverk, og var tilgjengelig for ca 35 000 personer. Kanalen var non-profit og drevet av lokale ungdommer fra underetasjen i Moss rådhus (tidligere Moss Lokal-tv).
Ansvarlige redaktører var: Caroline Pedersen og Knut Michael Haugland
Odessa

Historie

Det har vært bosetting der i hvert fall siden 1396 under navnet Kachibey. Tartarer er belagt på stedet siden senest 1415.
Det moderne Odessa ble grunnlagt 2. september 1794 på territorium som i 1789 var blitt annektert av Russland fra Det osmanske rike. På stedet fanted det da bare et enklere fort, oppført 1764. Byen ble oppkalt etter antikkens gresk-romerske koloni Odessos, tilsvarende dagens Varna i Bulgaria.
Under guvernør Armand Emmanuel du Plessis de Richelieu (senere fransk statsminister), ble byen utviklet, og i 1814 hadde den 35.000 innbyggere.
Byen fortsatte å vokse sterkt, særlig i perioden 1817-59 da Odessa var frihavn, og dens betydning tiltok ytterligere i 1866 ved ferdigstillingen av jernbanen til Kiev og Kharkov. I 1852 hadde byen 97.000 innbyggere, og i 1900 var det 449.673. Særlig påtagelig ble den store befolkningen av fattige arbeidere. I samband med Den russiske revolusjon i 1905 utbrøt voldsomme kamper i Odessa, og befolkningen gikk ned med 80.000. Men i 1912 var den igjen økt, til 631.040.
Etter Kerenskij-regjeringens fall i 1917 var Odessa lenge et sentrum for kontrarevolusjonære styrker og utenlandske intervensjonsstyrker. Først i 1920 klarte Den røde armé å ta kontroll over byen, hvis befolkning da hadde sunket til 314.480.
Odessa ble sterkt skadet under andre verdenskrig. Odessamassakren pågikk 22. -25. oktober 1941 hvor anslag på antall drepte varierer fra 15 000, 25 000, 40 000 og til og med opp til 50 000. Byen var deretter hovedstad i det rumensk-styrte Transnistria-guvernementet til dette ble omgjort til «militærguvernementet mellom Dnestr og Bug» 29. januar 1944: Byen ble gjenerobret av Den røde armé 10. april 1944.

Næringsliv

Skipsverft, oljeraffinerier, kjemisk industri, metallindustri, næringsmiddelproduksjon, fiske og turisme er de viktigste næringsveier.

Arkitektur

Gater og hus ligger spredt ut på terrasserte åser omkring havnen. Arkitekturen i Odessa er sterkt påvirket av Frankrike og Italia og gir et kontinentalt inntrykk.
Elektromontørenes forening Oslo og Akershus

Elektromontørenes forening Oslo og Akershus er en fagforening i Oslo og Akershus.

Historikk

Elektromontørene kalte seg opprinnelig elektriske montører, og organiserte seg i Elektriske montørers Fagforening i Kristiania 20.-23. februar 1899.
Foreningens første formann het Otto Krogstad.

Norsk Elektriker- og Kraftstasjonsforbund

18. juli 1918 ble Norsk Elektrikkerforening stiftet. Elektrikerne hadde tidligere vært organisert i Norsk Jern- og Metallarbeiderforbund. I 1922 endret forbundet navn til NEKF. For medlemmene har alltid fagtilhørigheten vært viktigst. Dette førte NEKF ut og inn av LO flere ganger i løpet av 1920- og 1930-årene. Fagtilhørigheten og et ønske om å skape et fellesskap sterkt nok til å tukte teknologien så den tjener menneskene og ikke omvendt, har vært et viktig mål for forbundet.

EL og IT Forbundet

1. januar 1999 ble EL & IT Forbundet dannet etter en sammenslåing av de tidligere LO-forbundene Tele- og Dataforbundet (TD) og Norsk Elektriker- og Kraftstasjonsforbund (NEKF).
Mimeoma acuta

Utseende

En middelsstor, blank, rødbrun hornbille, pronotum kan være svart. Dekkvingene har en kileformet, svart flekk i midten og en svart flekk ved sidekanten nær spissen. Arten ligner mye på visse arter i slekten Cyclocephala men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.

Levevis

Nesten ingenting er kjent om biologien til disse billene, men de lever i lavlandsskoger (mindre enn 1500 meter over havet). De voksne billene kommer til lys om natten og til blomstene på palmer.

Utbredelse

Arten er kjent fra Honduras i nord til Ecuador i sør.
Gabormedaljen

Gabormedaljen, medaljen er blitt delt ut av Royal Society hvert annet år siden 1989. Medaljen deles ut for enestående arbeid innen noen av de medisinske vitenskapene, særlig for innsats innen områdene genetisk ingeniørkunst eller molekylærbiologi. Men i samsvar med donatorens, professor Dennis Gabor, ønske så kan medaljen noen ganger deles ut til noen som arbeider innenfor de vitenskapsgrener som han selv arbeidet. Medaljen er av forgylt sølv.
Vladimir Rodić

Karriere som klubbspiller

Rodić startet karrieren som seniorspiller i FK Rad i Jelen SuperLiga. Rodić signerte 8. juli 2015 en treårsavtale med Malmö FF.
Philips Miller

Philips Miller var et opptaksapparat for lyd. Det anvendte et «lydfilmbånd», hvor lyden ble inngravert ved hjelp av en safirstift og avlest av fotocoller.

Bruk i Norge

Opptak med en Philips Miller var meget kostbart, i alt 90 norske førkrigskroner for et kvarters spilletid. Av den grunn ble det i første rekke brukt til programmer, som en mente hadde stor verdi for ettertiden. Ikke sjelden var dette teateropptak.
Ettersom opptakeren var så stor at den ikke kunne flyttes, måtte opptak gjøres via mikrofonlinje og bestilles god tid i forveien. Lydkvaliteten var forbausende bra og holdbarheten upåklagelig.
Selv per 2011 er Philips Miller-opptakene som befinner seg i Nasjonalbiblioteket i Mo i Rana i mye bedre stand enn annet lydmateriale fra førkrigstiden. Louis Kvalstads Skuronn ble tatt opp i sin helhet på Philips Miller.
I likhet med magnetbåndene kunne en klippe i Philips Miller-filmbånd.
Wanbailin

Wanbailin (kinesisk: 万柏林区) er et kinesisk bydistrikt, og tilhører byprefekturet Taiyuan, hovedstaden i provinsen Shanxi. Det har et areal på 304,8 km² og teller 485 400 innbyggere.